3 POSĖDIS

**SPRENDIMAS**

**DĖL** **KAUNO RAJONO SAVIVALDYBĖS TARYBOS 2019 M. RUGSĖJO 26 D. SPRENDIMO NR. TS-343 „DĖL KAUNO RAJONO SAVIVALDYBĖS JAUNIMO REIKALŲ TARYBOS NUOSTATŲ PATVIRTINIMO“ PAKEITIMO**

2023 m. gegužės 25 d. Nr. TS-242

Kaunas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos jaunimo politikos pagrindų įstatymo  
5 straipsnio 1 dalimi, 3 dalimi, Kauno rajono savivaldybės taryba  n u s p r e n d ž i a:

1. Pakeisti 10 punktą ir išdėstyti taip:

„10. Jaunimo reikalų taryba sudaroma pariteto principu iš 12 (dvylikos) narių: 6 (šeši) nariai – 3 (tris) Savivaldybės administracijos atstovus deleguoja administracijos direktorius ir 3 (tris) atstovai deleguojami iš Savivaldybės tarybos narių jų sutikimu, 6 (šeši) nariai – Savivaldybės jaunimo organizacijų sąjungos „Apvalusis stalas“ atstovai (Savivaldybės tarybos kadencijos laikotarpiui).“

1. Pakeisti 14 punktą ir išdėstyti taip:

„14. Jaunimo reikalų tarybos pirmininką Savivaldybės tarybos daugumos siūlymu Savivaldybės tarybos kadencijos laikotarpiui skiria Savivaldybės taryba. Jaunimo reikalų tarybos pirmininko pavaduotoju turi būti išrinktas jaunimo atstovas. Jaunimo reikalų tarybos pirmininko pavaduotojo rinkimai įvyksta Jaunimo reikalų tarybos pirmojo posėdžio metu ir jo išrinkimas įforminamas protokolu.“

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas